**ZAPISNIK**

**sa sjednice Vijeća učenika OŠ Ivana Granđe, Soblinec, održane 7. travnja 2014. godine,**

**s početkom u 12,20 sati**

Sjednica Vijeća učenika sazvana s ciljem organiziranja humanitarne akcije u vezi s dječjom odjećom izgubljenom u prostorijama naše škole, nakupljanom kroz dvije godine, a koju u par navrata kada je bila izložena nitko od učenika nije prepoznao i uzeo.

Također, cilj sjednice bio je i raspraviti o donošenju i upotrebi mobilnih uređaja u školi.

Sjednici je prisusustvovalo svih 18 članova Vijeća učenika, predstavnika razrednih odjela u matičnoj školi, a vodila ju je predsjednica Vijeća učenika Ana margareta Filipčić.

Ad.) Pod prvom točkom dnevnog reda raspravljalo se o humanitarnoj akciji.

Učenici su izbrojili 49 bijelih i 68 šarenih majica, 13 vesti, 27 jakni, 25 tajica, 39 kratkih hlača, 60 kapa, 6 pidžama, 1 trenirku, 1 duge hlače, 1 čarape, 1 šal te 2 rukavice. Svu navedenu odjeću učitelji naše škole prethodno su oprali i ispeglali te je u vrlo dobrom stanju.

Članovi Vijeća učenika zaključili su da učenicima naše škole navedeni predmeti nisu potrebni ( kad ih nisu htjeli uzeti) te da bi bilo korisnije pokloniti je nekome u stvarnoj potrebi.

Zajednički su odlučili da to bude neki Dječji dom.

O navedenom će obavijestiti sve ostale učenike u svojim razredima i zatražiti njihovo mišljenje.

Učenice T. Š., L. L. K. i G. B. dobrovoljno su odlučile za vrijeme školskih praznika zajedno s djelatnicima škole odjeću odnijeti u Dječji dom.

Ad.2) Pod drugom točkom dnevnog reda raspravljalo se o upotrebi mobitela u školi.

Učenici su najprije navodili razloge zbog kojih upotrebu mobitela u školi smatraju opravdanom. Dvanaest predstavnika Vijeća učenika izjasnilo se za upotrebu mobitela u školi. Navode da je ponekad potrebno obavijestiti roditelje primjerice da kasne kući i sl.

U nastavku rasprave navodili su primjere zlouporabe mobitela u školi, npr. ometanje nastave, nekontrolirano snimanje, vrijeđanje drugih osoba preko facebooka, nazivanje drugih osoba, primanje odgovora za pitanja na testovima, materijalnu štetu ukoliko izgube mobitel, itd.

Na kraju su davali svoje prijedloge u vezi s time što učiniti da se zlouporaba mobitela u školi spriječi. **Učenici su zaključili da ne treba zabraniti donošenje mobitela u školu, međutim, učenici bi se trebali pridržavati pravila da pri ulasku u školsku zgradu isključe mobitel te ga ponovno upale tek nakon završetka nastave.**

Smatraju da nije pravedno sve učenike zakinuti radi pojedinaca koji se ne pridržavaju pravila.

Učenici navode da u slučaju zlouporabe **treba upozoriti roditelje tih učenika koji su dužni voditi kontrolu o ponašanju svog djeteta.**

Zapisničar:

Valentina Božičević Gunjina, školska psihologinja